《春日书怀二首 其一》
元代·何中

墙东绿阴好，稍觉朝日迟。人间事轮囷，我枕聊复攲。

开扉览晓色，万端集两眉。风狂忽倒人，迎立爱其吹。

掠我径西去，花影□逶迤。微吟视青天，一笑聊自持。

相如不妨慢，长康政须痴。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。